SM-Ralli - Yli puolen välin edenneen rallin SM-sarjan kesäkauden toinen osakilpailu käydään lauantaina Kouvolassa. Nelivetoisten sarjajohto on ollut Rovaniemen avausviik....
Juha Salo tavoittelee myös tiimikisasinettiä
Yli puolen välin edenneen rallin SM-sarjan kesäkauden toinen osakilpailu käydään lauantaina Kouvolassa. Nelivetoisten sarjajohto on ollut Rovaniemen avausviikonlopusta lähtien Juha Salon ja kartanlukija Marko Salmisen hallussa. Talven kolmen rallin mittainen voittoputki sai kuukausi sitten Laihialla jatkoksi kolmanneksi korkeimmat SM-pisteet. Salon ykkösasema on Kymenlaakson ralliteille lähdettäessä 17,5 pistettä.
Salolla ja sarjan kakkospaikkaa pitävällä Ari Vihavaisella on mahdollisuus varmistaa tulevassa kilpailussa tiimimestaruus edustamalleen Hannu´s Rally Teamille. Hannu Lehessaaren luotsaamalla tiimillä on nyt kasassa 189,5 pistettä. Se on 87 pistettä enemmän kuin toisena olevalla. 90 pisteen etumatka on riittävä kuittaamaan tiimimestaruuskamppailun jo Kouvolassa.
"Paitsi palata lauantaina taas voittokantaan, tavoite on myös auttaa tiimi mestaruuteen jo tässä vaiheessa kautta", kartturi Salminen
"Hannu on ollut yksi tärkeä lenkki tämän kauden kuvioissa, joten kaikki laitetaan peliin, jotta mestaruus varmistuisi jo ennen kauden kahta viimeistä osakilpailua", Salo jatkaa.
Salo ja Salminen ovat pysyneet koko kauden vahvassa pistejohdossa ja vain Laihialla kaksikko on joutunut toteamaan kilpakumppanit nopeammiksi. Mitsubishin kabiinissa istuu Kouvolassa sisuuntunut kuljettajakunta.
"En ole miettinyt nykyisen piste-eron riittävyyttä, mutta tiedän, että tämä on tekniikkalajia, jossa voi tapahtua auton kanssa mitä vain
tai itsekin voi tehdä virheen. Tässä kohtaa kautta jokainen kilpailu pitää yrittää ajaa niin lujaa maaliin kuin pystyy. Laihia oli
osaltamme vaisu kilpailu. Nyt lähdetään ajamaan ralliakin taas", Juha lataa.
"Laihian jälkeen on herätty eikä jatkossa ole muuta vaihtoehtoa kuin pitää kaasu pohjassa, sillä voitto tuntuu paljon muita sijoja
mukavammalta", Marko ruoskii.
Reitille ensimmäisenä starttaamaan tottunut autokunta ei ole täysin tyytyväinen tilanteeseen, että myös Kouvolassa jatketaan Laihian kaltaista lähtöjärjestyskokeilua, jossa kaksivetoautot lähtevät reitille ennen nelikkoja. Salo liimaa autonsa kylkiin numeron 22.
"Sillä mennään, mikä on määrätty, mutta ehkä tämä järjestely kuitenkin jollain tapaa latistaa tunnelmaa. Eipä tarvitse kuitenkaan
irtosorasta murehtia niin paljoa, vaikka tietenkin ajolinjat eroavat kaksivetoluokkien autoista.
Kouvolan kilpailu on kuulunut jo monen vuoden ajan SM-sarjan vakiokalustoon ja ralli on ollut Salolle useasti tuloksekas.
"Sen jälkeen, miltä auto tuntui testeissä käsissä ja miten se kulki, on nyt hyvä mieli ja luotto kohdillaan."
(teksti ja kuva M. Salonen)